राजकीय इंटर कालेज के प्रधानाचार्य डा. योगेश ज्ञानी के अगुवाई में 29वें राष्ट्रीय सड़क सुरक्षा सप्ताह के क्रम में विद्यालय के शिक्षकों व छात्रों के द्वारा स्कूल परिसर से यातायात नियमों का पालन करने के लिए जागरूकता रैली निकाली गई। शिक्षक व छात्रों ने रोडवेज बस स्टैण्ड में लोगों को वाहन रुकवाकर यातायात संबंधी आवश्यक जानकारियां दीं। स्कूली छात्रों ने बिना हेलमेट लगाए बाइक चला रहे लोगों को रुकवाकर उन्हें गुलाब का फूल देकर यातायात नियमों के पालन का संदेश दिया। छात्रों ने चार पहिया वाहन चालकों को भी रोका और उन्हें भी फूल देकर सीट बेल्ट वाहन चलाते समय पहनने की बात कही।